May 22,2015
స్వల్ప నష్టాల్లో మార్కెట్లు
               ముంబయి : వివిధ కారణాలు దేశీయ స్టాక్‌ మార్కెట్లను యథాతథంగా ముగిసేలా చేశాయి. క్రితం త్రైమాసికంలో చైనీస్‌ ఫ్యాక్టరీ డాటా నిరుత్సాహకరంగా చోటు చేసుకోవడానికి తోడు టాటా స్టీల్‌ నష్టాలు పెరగడం, శుక్రవారం ఐటిసి, ఎస్‌బిఐ ఆర్ధిక ఫలితాలు వెల్లడించనున్న నేపధ్యంలో మార్కెట్లు ఒత్తిడికి గురి అయ్యాయి. ఈ నేపధ్యంలోనే గురువారం బిఎస్‌ఇ సెన్సెక్స్‌ 28 పాయింట్లు కోల్పోయి 27,809 వద్ద నమోదయ్యింది. ఇంట్రా ట్రేడింగ్‌లో 27,712.73-27,809.35 మధ్య ట్రేడింగ్‌ అయ్యింది. నేషనల్‌ స్టాక్‌ ఎక్సేంజీ నిఫ్టీ 2 పాయింట్లు తగ్గి రూ.8,421 వద్ద స్థిరపడింది. నిప్టీ గరిష్టంగా 8,446.35, కనిష్టంగా 8,320.50 వద్ద ట్రేడింగ్‌ అయ్యింది.
           బిఎస్‌ఇలో రంగాల వారిగా రియాల్టీ సూచీ అత్యధికంగా 0.96 శాతం పెరిగింది. ఇదే క్రమంలో ఆటో సూచీ 0.8 శాతం, కాపిటల్‌ గూడ్స్‌ 0.53 శాతం, ఐటి 0.27 శాతం చొప్పున రాణించాయి. మరోవైపు మౌలిక వసతుల సూచీ 0.88 శాతం పడిపోయింది. ఎఫ్‌ఎంసిజి 0.76 శాతం, విద్యుత్‌ 0.61 శాతం, ఆయిల్‌ అండ్‌ గ్యాస్‌ 0.46 శాతం చొప్పున తగ్గాయి. సెన్సెక్స్‌లో 14 సూచీలు నష్టాలు, 15 పెరగ్గా, టిసిఎస్‌ సూచీ యథాతథంగా ముగిశాయి.బిఎస్‌ఇలో బజాజ్‌ ఆటో 6.94 శాతం, కోల్‌ ఇండియా 3.51 శాతం, యాక్సిస్‌ బ్యాంకు 2.19 శాతం, సన్‌ఫార్మా 1.52 శాతం, ఎల్‌అండ్‌టి 1.5 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు టాటా స్టీల్‌ 5.11 శాతం, విఇడిఎల్‌ 3.29 శాతం, సిప్లా 1.98 శాతం, ఐసిఐసిఐ బ్యాంకు 1.68 శాతం, ఐటిసి 1.53 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి. అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ 19 పైసలు పటిష్టమై 63.64 వద్ద నమోదయ్యింది. బిఎస్‌ఇలో స్మాల్‌క్యాప్‌ సూచీ స్వల్పంగా నష్టపోయింది. మిడ్‌క్యాప్‌ సూచీ 0.4 శాతం పడిపోయింది. మొత్తంగా మదుపర్ల మద్దతుతో 1,183 షేర్లు లాభాల్లో ముగియగా, మరోవైపు 1,507 స్టాక్స్‌ నష్టాలు చవి చూశాయి.
మీ స్నేహితులకు రికమెండ్ చెయ్యండి